SHBA: Nuk ka shenja të tërheqjes ruse nga kufiri
Megjithë deklaratat e presidentit rus, zyrtarët amerikanë thonë se nuk janë vërejtur lëvizje të 40 mijë trupave ruse nga pozicionet pranë kufirit me Ukrainën
Shtetet e Bashkuara dhe NATO-ja thonë se deri tani nuk ka shenja që tregojnë se 40 mijë trupat ruse po tërhiqen nga kufiri me Ukrainën, pavarësisht nga deklaratat që ka bërë presidenti rus. Në komentet për shtypin në Moskë, Presidenti Vladimir Putin tha se u ka bërë thirrje separatistëve pro-rusë në Ukrainën lindore të shtyjnë referendumin për shkëputje, që ishte planifikuar për të dielën. Ai këmbënguli gjithashtu se forcat ruse janë tërhequr nga kufiri me Ukrainën. Në komenet që bërë në avionin presidencial, zëdhënësi i Shtëpisë së Bardhë Josh Earnest tha se tërheqja ruse do të ishte një hap pozitiv. Por zëdhënësi Earnest thotë se nuk ka prova për pretendimet ruse. Zëdhënësi i Pentagonit, Koloneli Steve Warren shprehet: Koloneli Warren thotë se nëse trupat ruse do të ishin në përgatitje për lëvizje, Shtetet e Bashkuara do ta kishin parë një gjë të tillë. Edhe ligjvënësit amerikanë janë shprehur skeptikë. Kreu i Komisionit të Senatit për Zbulimin, republikani Dan Coats tha për Zërin e Amerikës se veprimet e zotit Putin kanë më vlerë se fjalët: Stephen Blank i Këshillit për Politika të Jashtme Amerikane thotë se komentet e zotit Putin, veçanërisht ato që kërkojnë nga separatistët pro-rusë të shtyjnë referendumin, mund të jeni shenja se Rusia po e ndjen peshën e presionit: Por zoti Blank thotë se Rusia do të vazhdojë përpjekjet për të destabilizuar Ukrainën: Ndërkaq, rojet ukrainase të kufirit kanë marrë furnizime me pajisje ushtarake amerikane jovdekjeprurëse dhe po diskutohen ndihma të tjera për ushtrinë ukrainase.